EkBass/fiwiki-20250220-pages-articles huggingface dataset:
Kulttuurikonservatismi

Kulttuurikonservatismi Yhdysvalloissa syntyi 1960-luvun radikaalissa kulttuurimuutoksessa, joka synnytti kulttuurisodan amerikkalaisuuden olemuksesta ja oikeudesta määrittää sitä. Kulttuurikonservatiivit olivat perinteisiin moraaliarvoihin ja markkinatalousjärjestelmään uskovia konservatiiveja. Heidän vastapuolensa olivat arvoliberaalit ja arvorelativistit, vapaan markkinatalouden kriitikot ja sosiaalipoliittisesti vahvan valtion kannattajat. Kulttuurisesti 1960-luvun kysymykset liittyivät seksuaaliseen vallankumoukseen, hippeihin ja avoimen huumeidenkäytön ihannointiin, vapaan kasvatuksen filosofian nousuun sekä yleiseen nuoren sukupolven kapinaan. Kulttuurikonservatiivit etsivät paluuta heikon valtiovallan Amerikkaan, jossa elettiin uskonnollisten perinteiden ja sen mukaisen lainsäädännön mukaan.Ruotsila 2018, s. 109. == Historia == === Tausta === Kulttuurikonservatismi rakentui 1800-luvun lopussa syntyneelle perinteelle. 1900-luvun alkuvuosikymmeninä kriittisiä kulttuurikonservatiiveja olivat muun muassa Irving Bappitt (1865–1937) sekä George Santanaya (1863–1952), mutta heidän vaikutuksensa käytännön politiikkaan jäi vähäiseksi. Kriittinen kulttuurikonservatimi vastusti liberalismia, ateistisväritteistä humanismia ja idealistista pragmatiikkaa. Kritiikin kohteena oli erityisesti John Deweyn kasvatusopillinen pragmatismi, jonka katsottiin toistavan Karl Marxin ajatuksia.Suvanto 1994, s. 198–199. Kulttuurikonservatismi suuntautui myös liberaaliksi ja Manifest destiny -opin mukaiseksi muuntunutta imperialismia vastaan. Konservatiivit epäilivät ulkopolitiikkaa, sillä he pitivät amerikkalaista yhteiskuntaa liian hedonistisena ja materialistisena. Taustalla vaikutti myös eurooppalainen perintö, jota edustavalle älymystölle amerikkalaisuuden self made man -ihanne oli kauhistus. Aikakautta on pidetty konservatiivisten intellektuellien viimeisenä taisteluna, jota puritanismin ja maatalouden Yhdysvallat kävi modernin ajan teollisia voimia vastaan. Konservatiivikriitikot olivat tuolloin haluttomia levittämään yhdysvaltalaista modernia kulttuuria ja suosivat anti-interventionistista politiikkaa. Kriitikkojen vaikutus jäi kuitenkin ennen toista maailmansotaa vähäiseksi. == Katso myös == * Arvokonservatismi * Kristillinen oikeisto * Paleokonservatismi == Lähteet == * * === Viitteet === Luokka:Konservatismi Luokka:Oikeistolaiset aatteet Luokka:Poliittiset käsitteet
Ye Shiwen

Ye Shiwen (; s. 1. maaliskuuta 1996 Hangzhou) on kiinalainen uimari. Ye voitti Kantonin Aasian kisoissa 2010 kultaa 200 metrin sekauinnissa ajalla 2.09,37 ja 400 metrin sekauinnissa ajalla 4.33,79. Dubain lyhyen radan MM-kilpailuissa 2010 hän sai samoissa lajeissa hopeaa. Hän voitti 200 metrin sekauinnin pitkän radan maailmanmestaruuden Shanghaissa 2011 ajalla 2.08,90. Lontoon olympialaisissa 2012 Ye voitti kultaa 400 metrin sekauinnissa maailmanennätysajalla 4.28,43. Yetä vastaan esitettiin uinnin jälkeen doping- epäilyjä, sillä hän ui vapaauintiosuuden samaa vauhtia kuin miesten 400 metrin sekauinnin kärkiuimarit samana iltana: toiseksi viimeisellä altaanvälillä hän oli nopeampi kuin miesten kilpailussa neljänneksi sijoittunut Michael Phelps ja viimeisellä 50 metrillä nopeampi kuin miesten voittaja Ryan Lochte. Yen itsensä mukaan kyse oli uimarien erilaisesta vauhdinjaosta. Kolmea päivää myöhemmin 200 metrin sekauinnissa Ye otti jälleen olympiakultaa, tällä kertaa uudella olympia- ja Aasian ennätysajalla 2.07,57. Ye saavutti Istanbulin lyhen radan MM-kilpailuissa 2012 kultaa 200 metrin sekauinnissa ajalla 2.04,64 ja hopeaa 400 metrin sekauinnissa ajalla 4.23,33. Barcelonan MM-kilpailuissa 2013 hän oli 200 metrin sekauinnissa neljäs ja 400 metrin sekauinnissa seitsemäs. Incheonin Aasian kisoissa 2014 hän voitti kultaa 200 metrin sekauinnissa ajalla 2.08,94, 400 metrin sekauinnissa ajalla 4.32,97 ja 4 × 100 metrin vapaauintiviestissä. Kazanin MM-kilpailuissa 2015 ja Rio de Janeiron olympialaisissa 2016 hän sijoittui 200 metrin sekauinnissa kahdeksanneksi. Ye saavutti Gwangjun MM-kilpailuissa 2019 hopeaa 200 metrin sekauinnissa ajalla 2.08,60 ja 400 metrin sekauinnissa ajalla 4.32,07. Lisäksi hän oli neljäs 200 metrin rintauinnissa. == Lähteet == Luokka:Kiinalaiset uimarit Luokka:Kiinalaiset olympiavoittajat Luokka:Vuonna 1996 syntyneet Luokka:Elävät henkilöt
Hunt to Kill

Hunt to Kill on vuonna 2010 suoraan DVD:lle julkaistu kanadalainen toimintatrillerielokuva. Elokuvan on ohjannut Keoni Waxman ja käsikirjoittanut Frank Hannah. Pääosissa näyttelivät muun muassa Steve Austin, Gil Bellows ja Marie Avgeropoulos. == Juoni == Rajavartija agentti Jim Rhodes on juuri menettänyt työparinsa ja yrittää kasvattaa kapinallista tytärtään Montanan vuoristoilla. Matkalla hakemaan tyttärensä sheriffin toimistosta, ryhmä roistoja ottaa hänet ja tyttärensä panttivangiksi. Roistot haluavat vain rahakassin itselleen, jota eräs mies on lähtenyt viemään metsään. Rhodes tuntee paikalliset metsät ja joutuu heidän oppaaksi. Löydettyään rahakassin he pettävät Rhodesin ja olettavat hänen kuolleen pudotessaan jyrkänteeltä alas. Yksitellen Rhodes lähtee jahtaamaan roistoja pitkin metsää houkuttelemalla heidät tyttärensä avustuksella ansaan. == Rooleissa == == Aiheesta muualla == * Leffatykin arvostelu Luokka:Vuoden 2010 kanadalaiset elokuvat Luokka:Toimintaelokuvat Luokka:Suoraan videolle julkaistut elokuvat Luokka:Keoni Waxmanin ohjaamat elokuvat
Dumdum

Dumdum-luodit ovat luoteja, jotka laajenevat voimakkaasti ja mahdollisesti pirstaloituvat ("räjähtävät") osuessaan kohteeseen. Nimi "dumdum" annettiin näille luodeille niiden ensimmäisen valmistuspaikan, Intiassa lähellä Kalkuttaa sijaitsevan Dumdumin mukaan, jossa oli englantilaisten asevarikko ja patruunalataamo Dum-Dum Arsenal 1800-luvun lopulla. Siellä valmistettiin sekä onttopäisiä että pehmeäkärkisiä luoteja .303 British-ammusta varten. Luodin keskelle tehty onkalo tekee luodista kevyemmän ja tarkemman, ja luoti pysäyttää tiivisnahkaisen saaliseläimen nopeammin kuin tavallinen luoti, mutta läpäisykyvyn ja kestävyyden vähentymisen kustannuksella. Kokovaippaisista luodeista tehtiin laajenevia/hajoavia viilaamalla luodin kärjestä millimetri pois, jolloin lyijyinen sisus paljastui ja luoti saattoi laajeta osuessaan. Dumdum-luodit kiellettiin Haagin sopimuksella sotilaskäytössä 1899.HAAG 1899 == Hollow-point -luoti== Dumdum-luodeista ovat kehittyneet modernit hollow- point -luodit, jotka laajenevat sienimäiseksi osuessaan, mutta eivät hajoa dumdum-luotien tapaan. Hollow-point-luotien koko liike-energia jää laajenemisen takia saaliseläimeen ja aiheuttaa siten suurempaa vahinkoa kuin kokovaippaluoti, joka voi edetä vaikka norsun läpi muuttamatta muotoaan. Laajenevia (hollow-point) luoteja myydään muun muassa pienriistan metsästykseen. Koska laajenevat luodit tappavat tai saattavat kohteen toimintakyvyttömäksi – vaikka niitä ei saakaan käyttää sotilaskäytössä – niiden käyttö on laillista, jopa toivottavaa joissain olosuhteissa. Laajenevia luoteja voi käyttää metsästyksessä, jolloin taataan saaliseläimen nopea pysäyttäminen tai nopea kuolema tuhoeläimelle. Poliisiviranomaisten käytössä kohteeseen jäävä luoti pienentää sivullisille aiheutuvaa vaaraa, jonka kohteen läpäisevä luoti voisi aiheuttaa. Yhdistyneessä kuningaskunnassa joitain riistaeläimiä ei saa ampua sellaisella kokovaippaluodilla, joka ei laajene.Hertfordshire Constabulary Firearms Licensing Joissain paikoin ampumaradoilla ei saa ampua kokovaippaluodeilla niiden siluettiammunta- maalitauluille tekemien vahinkojen takia. == Katso myös == * Luoti (ampumatarvike) * Räjähtävä luoti == Lähteet == == Aiheesta muualla == * Weapons of Offence (Firearms) Luokka:Luodit
Alicia Coutts

ui vain alkuerissä ui vain alkuerissä Alicia Jayne Coutts (s. 14. syyskuuta 1987 Brisbane) on australialainen uimari, joka edustaa seuratasolla Redlands Swim Clubia. Coutts saavutti junioreiden Tyynenmeren-mestaruuskilpailuissa Mauissa 2005 kultaa 4 × 100 ja 4 × 200 metrin vapaauintiviesteissä, hopeaa 100 metrin perhosuinnissa ja pronssia 200 metrin sekauinnissa. Pekingin olympialaisissa 2008 hän sijoittui 200 metrin sekauinnissa viidenneksi. Irvinen Tyynenmeren-mestaruuskilpailuissa 2010 hän sai hopeaa 4 × 100 metrin vapaa- ja sekauintiviesteissä sekä pronssia 100 metrin perhosuinnissa. Saman vuoden Kansainyhteisön kisoissa Delhissä hän voitti kultaa 100 metrin vapaa- ja perhosuinnissa, 200 metrin sekauinnissa sekä 4 × 100 metrin vapaa- ja sekauintiviesteissä. Coutts saavutti Shanghain MM-kilpailuissa 2011 hopeaa 100 metrin perhosuinnissa ja 200 metrin sekauinnissa sekä pronssia sekauintiviestissä. Lontoon olympialaisissa 2012 hän voitti kultaa 4 × 100 metrin vapaauintiviestissä, hopeaa 200 metrin sekauinnissa, 4 × 200 metrin vapaauinti- ja 4 × 100 metrin sekauintiviesteissä sekä pronssia 100 metrin perhosuinnissa. Barcelonan MM-kilpailuissa 2013 Coutts saavutti hopeaa 100 metrin perhosuinnissa, 200 metrin sekauinnissa, 4 × 100 metrin sekauintiviestissä sekä 4 × 100 metrin ja 4 × 200 metrin vapaauintiviestissä. Coutts voitti Glasgow'n Kansainyhteisön kisoissa 2014 kultaa kaikissa kolmessa viestissä. Hän ui tosin loppukilpailussa vain 4 × 200 metrin vapaauintiviestissä, sen sijaan 4 × 100 metrin vapaauinti- ja sekauintiviesteissä hän oli mukana alkuerissä. Hän sai lisäksi hopeaa 200 metrin sekauinnissa. Saman vuoden Tyynenmeren-mestaruuskilpailuissa hän saavutti kultaa 100 metrin perhosuinnissa ja 4 × 100 metrin sekauintiviestissä sekä hopeaa 200 metrin sekauinnissa. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1987 syntyneet Luokka:Elävät henkilöt
Obidoksiimi

Obidoksiimi on oksiimi, jota käytetään organofosfaattien aiheuttaman kolinergisen oireyhtymän hoitoon atropiinin lisäaineeksi. Obidoksiimi aktivoi asetyylikoliinia hajottavaa asetyylikoliiniesteraasia, jonka lamaamiseen organofosfaattimyrkytys perustuu. Teho on parhaimmillaan, kun lääke annetaan nopeasti myrkytyksen jälkeen. Karbamaattirakenteisiin hyönteismyrkkyihin (butoksikarboksiimi, furatiokarbi ja metiokarbi) obidoksiimi on vasta- aiheinen. Suomessa obidoksiimi on erityisluvalla saatava valmiste. Obidoksiimin CAS-numero on 7683-36-5, kemiallinen kaava C14H16N4O3+2 ja moolimassa 288,302 g/mol. Obidoksiimikloridin CAS-numero on 114-90-9, kemiallinen kaava C14H16Cl2N4O3 ja moolimassa 359,207 g/mol. == Aiheesta muualla == * PubChem: Obidoxime * PubChem: Obidoxime chloride * ChemSpider: Obidoxime (4588647) Luokka:Lääkkeet Luokka:Vastamyrkyt
Tulipää

Tulipää on vuonna 1980 ilmestynyt Pirjo Honkasalon ja Pekka Lehdon ohjaama elämäkertaelokuva Algot Untolasta. Elokuva perustuu osittain Untolan Irmari Rantamala -nimellä julkaisemaan omaelämäkertaan, joka käsittelee hänen Pietarin-aikaansa. Elokuva keskittyy kuvaamaan Untolan elämän poliittista vaihetta sivuuttaen kokonaan hänen Maiju Lassila -hahmonsa. Untolaa elokuvassa näyttelee Asko Sarkola ja hänen rakastettuaan Olga Esempiota Rea Mauranen. Elokuvan kuvasi Kari Sohlberg. ==Rooleissa== ==Tuotanto== Kahdeksan vuotta tuotannossa ollut ja toista vuotta kuvattu Tulipää oli Suomen siihen asti kallein elokuva. Sitä kuvattiin muun muassa Turussa, Leningradissa, Haapamäellä ja Hyrynsalmella. ==Vastaanotto== Tulipää voitti neljä Jussi- palkintoa: parhaasta naispääosasta, kuvauksesta, ohjauksesta ja työryhmästä. Elokuva oli myös Kultainen palmu -ehdokkaana Cannesin elokuvajuhlilla vuonna 1981. Helsingin Sanomien Helena Ylänen kehui Tulipäätä suomalaisen taide- elokuvan uudeksi mittatikuksi, hienoksi työksi johon muita vastedes verrataan. Hän kuitenkin sanoi Tulipään olevan rajattu niin, että Lassilasta muodostuu hiljaisesti käyttäytyvä ilman huumorintajua ja monia muita todellisen esikuvansa ominaisuuksia. Hän toivoi että monessa asiassa onnistunut elokuva olisi antanut Lassilasta särmikkäämmän kuvan. Muiden lehtien ammattikriitikot antoivat myös ristiriitaisia arvioita: Tulipäätä pidettiin visuaalisesti komeana ja aineksiltaan runsaana, mutta monessa kohdin toivottoman hitaana ja dialogiltaan kirjallisena., Lehdistöarvio. Helsingin Sanomien pakinoitsija Mirja Kuisma kirjoitti lehden lauantaisivujen ”Vastahankaan”-palstalla kuukausia ensi-illan jälkeen ärsyyntyneensä elokuvan valtavasta markkinoinnista ja julkisuudesta suhteessa sen sisältöön. Hänestä elokuva on kaunis mutta ikävä mastodontti ilman sisältöä. == Lähteet == Luokka:Vuoden 1980 suomalaiset elokuvat Luokka:Suomalaiset elämäkertaelokuvat Luokka:Pekka Lehdon ohjaamat elokuvat Luokka:Pirjo Honkasalon ohjaamat elokuvat
Midway-luokka

Midway-luokka oli Yhdysvaltain laivaston kolmen lentotukialuksen muodostama alusluokka, jonka alukset olivat palveluskäytössä vuoteen 1992. Aluksista USS Midway on museoitu ja loput on romutettu. ==Alukset== Midway-luokan lentotukialuksetGardiner, Robert 1922-1946 s. 108 Nimi Telakka Kölinlasku Vesille Valmis Kohtalo USS Midway Newport News Shipbuilding, Newport 27. lokakuuta 1943 20. maaliskuuta 1945 10. syyskuuta 1945 poistettu 17. maaliskuuta 1997 museoitu USS Franklin D. Roosevelt New Yorkin laivastotelakka 1. joulukuuta 1943 29. huhtikuuta 1945 27. lokakuuta 1945 poistettu 1. lokakuuta 1977 romutettu USS Coral Sea Newport News 10. heinäkuuta 1944 2. huhtikuuta 1946 1. lokakuuta 1947 poistettu 28. huhtikuuta 1990 romutettu Lisäksi oli suunniteltu CVB-44 (peruutettu 11. tammikuuta 1943), CVB-56 ja CVB-57, joita ei koskaan aloitettu. Kaksi viimeksi mainittua peruutettiin 28. maaliskuuta 1945. == Lähteet == * * === Viitteet === *
Nostakaa Titanic! (elokuva)

Nostakaa Titanic! () on vuonna 1980 ensi-iltansa saanut yhdysvaltalainen seikkailuelokuva, joka perustuu Clive Cusslerin samannimiseen teokseen. Elokuvassa Titanic-nimistä laivaa yritetään nostaa merestä neljän kilometrin syvyydestä, koska sen lastina on sotateollisuuden tarvitsemaa ”bysaniumia”. Nostamiseen tulee kuitenkin ongelmia. Elokuva ei menestynyt taloudellisesti. On sanottu, että olisi tullut halvemmaksi laskea Atlantin pintaa kuin ”nostaa Titanic” – elokuvan teko maksoi lähes 40 miljoonaa dollaria, mutta tuotti loppujen lopuksi vain runsaat 7 miljoonaa lipputuloina. Osasyynä tähän on pidetty huonosti suoritettua roolijakoa sekä selkeitä virheitä. Visuaalisesti elokuva ei ollut yleisöä kiinnostava. Myös Cussler itse piti elokuvaa "kauheana alusta loppuun". ==Juonipoikkeamat== Elokuvan juoni seuraa varsin orjallisesti kirjan juonta, muutamilla pienillä eroilla. Nämä erot rajoittuvat lähinnä kuvitteellisten paikkojen nimiin. Elokuvan loppuratkaisussa bysanium löytyy Southbyn hautausmaalta, minne se myös jätetään. ==Näyttelijät== ==Arvioita== Video-oppaassa vuodelta 1994 Nostakaa Titanic saa kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * Luokka:Yhdysvaltalaiset seikkailuelokuvat Luokka:Vuoden 1980 yhdysvaltalaiset elokuvat Luokka:Elokuvat Titanicista
USS United States (CVA-58)

USS United States (runkonumero CVA-58) oli Yhdysvaltain laivaston tilaama lentotukialus, jonka tilaus kuitenkin peruutettiin hieman kölinlaskun jälkeen. Sen piti kyetä kuljettamaan atomipommein varustettuja pitkän toimintasäteen omaavia lentokoneita. == Valmistus == Laivasto tilasi 29. heinäkuuta 1948 Newport News Shipbuilding and Drydock Companyltä Newport Newsistä Virginiasta uuden lentotukialuksen, jonka köli laskettiin 18. huhtikuuta 1949. Valmistus kuitenkin keskeytettiin viisi päivää myöhemmin 23. huhtikuuta aselajien välisten kiistojen vuoksi.DANFS - USS United States == Lähteet == Luokka:Yhdysvaltain laivaston lentotukialukset
Paholainen on nainen

Paholainen on nainen (The Devil Is a Woman) on Josef von Sternbergin ohjaama ja kuvaama romanttinen elokuva vuodelta 1935. Se on sovitettu Pierre Louÿs’n vuonna 1898 julkaistusta romaanista La Femme et le pantin. Elokuva pohjautuu John Dos Passosin käsikirjoitukseen ja pääroolissa esiintyy Marlene Dietrich. Muissa rooleissa ovat Lionel Atwill, Edward Everett Horton, Alison Skipworth, Cesar Romero, Luisa Espinal ja Don Alvarado. Viitattu 11.7.2022. Elokuva on intohimotarina Concha Perezistä (Marlene Dietrich) johon miehet rakastuvat päättömästi ja ovat aina valmiina auttamaan tätä rahallisesti. Antonio Galvan (Cesar Romero) on ulkomailla asuva espanjalainen näkee Concha Perezin Etelä- Espanjassa karnevaaliviikon aikana ja rakastuu tähän. Kun hän tapaa ystävänsä Don Pasqualin ja kertoo ihastuksestaan, tämä varoittaa häntä naisesta, ja kertoo kuinka oli toistuvasti auttanut naista jota hän oli rakastanut edelleen vaikka tämä oli aina lopuksi hylännyt hänet. Aina kun nainen oli saanut mitä oli halunnut tämä lähtenyt tiehensä ja särkenyt hänen sydämensä. == Näyttelijät == Lähde: == Lähteet == == Aiheesta muualla == * * * * Luokka:Vuoden 1935 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Josef von Sternbergin ohjaamat elokuvat Luokka:Yhdysvaltalaiset romaaneihin perustuvat elokuvat
Amazon (vuoden 1990 elokuva)

Amazon on vuonna 1990 ensi-iltansa saanut Mika Kaurismäen ohjaama suomalais- yhdysvaltalainen draamaelokuva. Kaurismäki käsikirjoitti elokuvan Richard Reitlingerin kanssa. Elokuva kuvattiin Suomessa, Brasiliassa, Ranskassa ja Yhdysvalloissa. Elokuvan äänisuunnittelija Jouko Lumme sai parhaan äänisuunnittelun Jussi-palkinnon elokuvasta. == Juoni == Leskeksi jäänyt suomalainen liikemies Kari vie kaksi teini-ikäistä tytärtään kanssaan Brasiliaan. Pilotti esittelee heille ajatuksen kullankaivusta sademetsässä, mutta kaunis ja koulutettu paikallinen nainen varoitti häntä siitä mahdollisesti aiheutuvista seurauksista sademetsälle. ==Vastaanotto== Helsingin Sanomien ensi-iltakriitikko Helena Ylänen sanoi Amazonia kauniisti kuvatuksi, mutta tarinaltaan ohueksi ja yllätyksettömäksi. Hänestä sen rytmi on hidas ja henkilöhahmot jäävät ylimalkaisiksi ja keskinäisiltä suhteiltaan elokuvakerronnan mielessä sovinnaisiksi. ==Lähteet== Luokka:Vuoden 1990 suomalaiset elokuvat Luokka:Suomalaiset draamaelokuvat Luokka:Vuoden 1990 yhdysvaltalaiset elokuvat Luokka:Mika Kaurismäen ohjaamat elokuvat Luokka:Suomalaiset monikieliset elokuvat
Musta kissa (elokuva)

Musta kissa (The Black Cat) on vuoden 1934 kauhuelokuva, josta tuli vuoden suurin kassamenestys studiolleen Universal Picturesille. Se oli ensimmäinen kahdeksasta elokuvasta, joka toi yhteen näyttelijät Béla Lugosin ja Boris Karloffin — näistä elokuvista kuusi tuotti Universal. Elokuvan ohjasi Edgar G. Ulmer ja käsikirjoitti Peter Ruric, joka tunnetaan paremmin kioskikirjailija "Paul Cainina". Heinz Eric Roemheldin säveltämä klassisen musiikin ääniraita oli ajalleen epätavallinen, sillä se soi lähes tauotta taustalla koko elokuvan ajan. ==Näyttelijät== ==Aiheesta muualla== * Luokka:Vuoden 1934 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset kauhuelokuvat
Alamaailma

Alamaailma () on Josef von Sternbergin ohjaama mykkäelokuva, joka julkaistiin vuonna 1927. ==Juoni== Riehakas gangsteripomo Bull Weed kuntouttaa entisen lakimiehensä alkoholismista, mutta ongelmia syntyy kun tämä rakastuu Weedin tyttöystävään. ==Tuotanto== Alun perin Arthur Rossonin piti ohjata elokuva, mutta hän sai potkut Paramount Picturesilta. Elokuvan kirjoitti Ben Hecht sekä sovitti Charles Furthman ja Robert N. Lee. Tuottajina toimivat B. P. Schulberg ja Hector Turnbull, kuvauksesta vastasi Bert Glennon ja leikkauksesta E. Lloyd Sheldon. Paramount Pictures oletti etukäteen elokuvan olevan floppi ja julkaisi sen siksi aluksi vain yhdessä teatterissa New Yorkissa. Ben Hecht jopa pyysi poistamaan nimensä elokuvan tekijäluettelosta. Elokuva sai kuitenkin osakseen positiivisen suusta suuhun leviävän maineen ja siitä tuli hitti. George Bancroftin esittämä gangsterin rooli oli mallinnettu irlantilais-amerikkalaisen rikollisjengiläisen Tommy O’Connorin pohjalta. O’Connor ampui Chicagon poliisipäällikön Padraig O’Neilin vuonna 1923, mutta pakeni kolme päivää ennen teloitustaan eikä häntä saatu enää koskaan kiinni. ==Lähteet== ==Aiheesta muualla== * * Mykkäelokuvasivusto Luokka:Yhdysvaltalaiset rikosdraamaelokuvat Luokka:Vuoden 1927 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Josef von Sternbergin ohjaamat elokuvat
Junkkerit

Junkkerit (Юнкера, Junkera) on Aleksandr Kuprinin vuonna 1932 ilmestynyt romaani. Teos ilmestyi alkujaan ranskalaisessa emigranttilehdessä vuonna 1928. Teos on osin omaelämäkerrallinen vanhan miehen muistelo, jossa nuori Aleksei Aleksandrovitš lähtee kadettikouluun. Teos ei osoittele epäkohtia, mutta kertomuksesta lukija saa kuvan ankarasta ja rutiininomaisesta elämästä ja se ilmentää Kuprinin sodanvastaisuutta. Suomennoksessa on suomentaja Mika Rassin esipuhe, jossa hän luonnehtii teosta "kiinnostavan modernistiseksi".Juri Nummelin, Muistelointi muuttuu sodanvastaiseksi julistukseksi, viitattu 25.7.2011 ==Lähteet== ==Aiheesta muualla== *Teos Junkkerit Savukeitaan sivulla Luokka:Vuoden 1932 kirjat Luokka:Venäläiset romaanit
Suomen Lennätinlaitos

Suomen lennätinlaitos oli vuosina 1918–1927 toiminut suomalainen keskusvirasto, joka vastasi lennätinasioista. __NOTOC__ ==Autonomian aika== Suomen lennätinverkoston rakentaminen alkoi sotalaitoksen tarpeita varten Krimin sodan aikana. Helsingin ja Pietarin välinen sähkölennätinyhteys valmistui vuonna 1855, ja samana vuonna annettiin keisarillisella määräyksellä valtiolle yksinoikeus lennätinlinjojen omistukseen. Useimmissa maissa lennätin toimi postilaitoksen yhteydessä, mutta Suomen lennätinosasto (vuodesta 1874 Suomen lennätinpiiri) oli alkuaan yksi Venäjän lennätinlaitoksen 18:sta piiristä, ja sitä johdettiin Pietarista käsin. Sen asemapaikaksi määrättiin vuonna 1859 Turku, mutta se siirrettiin jo vuonna 1864 Helsinkiin. Lennätinlaitoksen palvelukseen otettiin ensi sijassa naisia. He olivat ensimmäisiä virkapukuisia naisvirkailijoita. Naisten palkkaaminen muihinkin virastojen, konttorien, kauppapuotien ja teollisuuden tehtäviin lisääntyi 1870-luvulta alkaen. ==Itsenäisen Suomen lennätin== Suomen itsenäistymisen jälkeen Vaasan senaatti päätti 13. helmikuuta 1918 lennätinlaitoksen ottamisesta Suomen valtion haltuun. Myöhemmin samana vuonna perustettiin keskusvirastona Suomen lennätinlaitos, jolle alistettiin myös puhelintoimi. Lennätinlaitos yhdistettiin 1. kesäkuuta 1927 alkaen Postihallituksen kanssa uudeksi Posti- ja lennätinhallitukseksi. ===Pääjohtajat=== Titteli vuoteen 1918 päällikkö; vuodesta 1918 pääjohtaja *Otto Nyberg 1859–1873 *Gustaf Rehbinder 1873–1874 *Knut Robert Karl Walfrid Spåre 1874–1891 *Edvard Krogius 1891–1900 *Alexander Nyberg 1900–1916 *Arkadi Kouzov 1916–1918 *Emil Öhmann 1918–1926 *Enok Erhard Majanpää 1926–1927 ==Katso myös== * Lennätinsääntö Suomessa ==Lähteet== *Pääjohtajakunta, s. 224–226. SKS, Helsinki, 2005. ===Viitteet=== ==Aiheesta muualla== * Risberg, Einar Suomen lennätinlaitoksen historia 1855-1955. Posti- ja lennätinhallitus, Helsinki 1959. Lennätinlaitos Luokka:Lennätin
Postihallitus

Postihallitus oli vuosina 1881–1927 toiminut suomalainen keskusvirasto, joka johti maan postilaitosta. Postihallituksen pääjohtaja (vuoteen 1919 postitirehtööri) oli samalla myös postilaitoksen johtaja. ==Historia== Suomen postilaitoksen väliaikainen järjestely vahvistettiin 9. syyskuuta 1811, jolloin perustettiin postitirehtöörin virka, ja seuraavana vuonna postitirehtöörinvirasto. Postilaitoksen johto-organisaatio vakinaistettiin 5. lokakuuta 1816 annetulla keisarillisella julistuksella, jolla perustettiin Postijohtokunta. Se korvattiin 15. maaliskuuta 1881 perustamalla Postihallitus. Virasto ja koko postilaitos toimi vuosina 1809–1869 senaatin kansliatoimituskunnan, 1869–1892 siviilitoimituskunnan ja vuodesta 1892 kulkulaitostoimituskunnan alaisena. Vuoden 1890 Postimanifesti määräsi Suomen postilaitoksen Venäjän sisäasiainministeriön posti- ja lennätinlaitoksen valvontaan, mutta käytännössä viraston toiminta Suomessa ei sanottavasti muuttunut. Postihallitus yhdistettiin kesällä 1927 alkaen Lennätinlaitoksen kanssa uudeksi Posti- ja lennätinhallitukseksi.Postin keltakylkiset kiitäjät porhalsivat pitkin ja poikin Suomea Yle 2.2.2016, päivitetty 3.7.2017. viitattu 9.9.2022 ===Pääjohtajat=== Titteli vuoteen 1919 postitirehtööri, vuodesta 1919 pääjohtaja *Gustaf Wilhelm Ladau 1811–1833 *Alexander Wulffert 1833–1855 *Achates Ferdinand Gripenberg 1856–1872 *Fredrik Andersin 1872–1887 *Carl Hjalmar Lagerborg 1887–1903 *Pietari Jamalainen 1903–1919 *Gunnar Ernst Fredrik Albrecht 1919–1927 (Posti- ja lennätinhallituksen pääjohtaja 1927–1943) ==Lähteet== *Pääjohtajakunta, s. 223–225. SKS, Helsinki 2005 ISBN 951-746-767-2 ===Viitteet=== Luokka:Suomen entiset viranomaiset ja keskusvirastot Luokka:Suomen postiliikenne
Tappajat

Tappajat () on Robert Siodmakin ohjaama yhdysvaltalainen film noir -elokuva vuodelta 1946. Se pohjautuu Ernest Hemingwayn samannimiseen novelliin. Elokuvan rooleissa ovat Burt Lancaster ensiesiintymisessään, Ava Gardner, Edmond O’Brien ja Sam Levene. John Huston ja Robert Brooks työskentelivät käsikirjoituksen parissa, vaikka käsikirjoittajaksi on ilmoitettu yksin Anthony Veiller. Tappajat valittiin vuonna 2008 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == == Aiheesta muualla == * Luokka:Vuoden 1946 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset rikoselokuvat Luokka:Film noir -elokuvat Luokka:Robert Siodmakin ohjaamat elokuvat Luokka:Novelleihin perustuvat elokuvat
After the Sunset – keikka Bahamalla

After the Sunset – keikka Bahamalla on vuonna 2004 ensi-iltansa saanut yhdysvaltalainen toimintakomedia, jonka on ohjannut Brett Ratner. Pääosassa on Pierce Brosnan Max Burdettina. Elokuva on kuvattu Bahamalla. ==Näyttelijät== == Lähteet == Luokka:Brett Ratnerin ohjaamat elokuvat Luokka:Vuoden 2004 yhdysvaltalaiset elokuvat Luokka:Yhdysvaltalaiset toimintakomediat
Salibandyliigan kausi 2011–2012

Salibandyliigan kausi 2011–2012 oli miesten SM-sarjan 26. kausi. Mestaruuden vei Seinäjoen Peliveljet, joka voitti loppuottelusarjassa viisi edellistä mestaruutta ottaneen SSV:n otteluvoitoin 3–2. Edelliskauteen verrattuna uusia joukkueita salibandyliigassa olivat M-Team ja NST. == Salibandyliigan joukkueet == Joukkue Seura Kotikaupunki Kotihalli Classic SC Classic Tampere Kalevan Areena FBT Pori Pori Porin urheilutalo Happee Happee Jyväskylä Jyväskylän monitoimitalo Josba Josba Joensuu Joensuu-areena Koovee Koovee Tampere Tampere-areena Loviisan Tor M-Team Helsinki Nokian KrP Nokian KrP Nokia Tampere-areena NST NST Lappeenranta Lappeenrannan urheilutalo Oilers Espoon Oilers Espoo Tapiolan urheiluhalli SPV Seinäjoen Peliveljet Seinäjoki Seinäjoki-areena SSV Salibandyseura Viikingit Helsinki Pasilan urheiluhalli Erä Tapanilan Erä Helsinki Mosahalli TPS Turun Palloseura Turku Turkuhalli == Lähteet == == Aiheesta muualla == * Salibandyliigan sivut Luokka:Salibandyliigan kaudet Luokka:Salibandysarjojen kausi 2011–2012
Joukkolaina

Joukkolaina eli joukkovelkakirjalaina (JVK-laina), joskus myös bondi (), on yrityksen tai muun yhteisön yleisöltä ottama laina. Joukkolaina on yleensä jälkimarkkinakelpoinen. Sana joukkolaina on vakiintumassa lainan viralliseksi termiksi. Aiemmin joukkolainat laskettiin yleisesti liikkeelle paperimuodossa, jolloin lainasta annettiin todistukseksi joukkovelkakirja. Nykyisin paperimuoto on harvinainen; joukkolaina voidaan laskea liikkeelle arvo- osuuksina. Tavallisia joukkolainoja ovat debentuuri ja obligaatio. == Keskeiset ehdot == Joukkolainan keskeisiä ehtoja ovat laina-aika, kuponkikorko, koronlaskentaperusta, valuutta ja emissiokurssi. Laina-ajat vaihtelevat muutamasta vuodesta kymmeniin vuosiin. Kuponkikorko on usein kiinteä, mutta se voi olla myös sidottu johonkin viitekorkoon tai inflaatioon. Kuponkikorko maksetaan Euroopassa usein kerran vuodessa ja Yhdysvalloissa useamman kerran vuodessa. Kuponkikorko lasketaan lainan nimellisarvosta. Lainan takaisinmaksu tapahtuu yleisimmin vuosittaisina lyhennyksinä tai kertasuorituksena laina-ajan päättyessä (bullet-laina). == Efektiivinen korko == Todellinen eli efektiivinen korko riippuu lainan emissiokurssista eli hinnasta, jonka lainan ostaja maksaa lainasta. Mikäli lainan emissiokurssi on 100 prosenttia, maksaa lainan ostaja lainasta sen nimellisarvon. Jos emissiokurssi on vähemmän kuin 100 prosenttia, maksaa lainan ostaja lainasta vähemmän kuin sen nimellisarvon. == Tyypilliset liikkeellelaskijat == Joukkolainat ovat suosittuja suuryritysten ja julkishallinnon rahoitusmuotoja. Joukkolainojen omistamisesta tekee suosittua lainojen verrattain likvidit markkinat. Jälkimarkkinoilla joukkovelkakirjan arvo riippuu erityisesti lainaan liittyvistä luottotappioriskeistä sekä markkinakorkojen muutoksista. == Ympäristöystävälliset bondit == Ympäristöystävälliset tai vihreät bondit, englanniksi Green Bond, ovat kestävän kehityksen mukaisesti ympäristön hyvinvoinnin tai suojelemisen mahdollistaviin kohteisiin kohdistettuja joukkolainoja. Esimerkiksi Euroopan investointipankki tekee toimintaa vihreillä bondeilla. Suomessa Kuntarahoitus on myös laskenut liikkeelle vihreän bondin. == Käsitteitä == Nollakuponkilaina tarkoittaa joukkovelkakirjalainaa, jolle ei makseta korkoa. Sijoittaja saa tuottonsa myynti- ja ostohinnan erotuksena. Nollakuponkilainan emissiokurssi alittaa nimellisarvon. Yleisölaina tarkoittaa joukkovelkakirjalainaa, jota myydään yleisölle eikä vain tietylle kohderyhmälle. Juoksuaika tarkoittaa joukkolainan laina-aikaa. Kovenantti tarkoittaa lainaan liittyvää lisäehtoa. Kovenanteilla suojataan usein lainanantajan asemaa. Kovenantti voi esimerkiksi velvoittaa lainanottajan pitämään luottoluokituksensa tiettyä tasoa parempana tai muuten laina erääntyy heti. High yield -laina tarkoittaa sellaista korkeatuottoista joukkolainaa, jonka on laskenut liikkeelle yritys, jonka luottokelpoisuusluokitus on alle tietyn tason. == Historia == Venetsialaiset kehittivät joukkovelkakirjamarkkinat 1110-luvun lopulla. ==Katso myös== *Roskalaina == Lähteet == Luokka:Arvopaperioikeus Luokka:Rahoitus Luokka:Sijoittaminen
Bigas Luna

Juan José Bigas Luna (19. maaliskuuta 1946 Barcelona, Espanja – 6. huhtikuuta 2013 Riera de Gaia, Espanjahttp://www.montrealgazette.com/news/world/Spanish+film+director+Bigas+Luna+discoverer+Penelope+Cruz/8206159/story.html) oli espanjalainen elokuvaohjaaja. Hänen elokuviaan ovat muun muassa eroottisesti latautuneet teokset Kinkkua, kinkkua sekä Tissi ja kuu. ==Ura== Bigas Luna aloitti työuransa teollisena muotoilijana. Elokuvaohjaajana hän debytoi 1970-luvun puolivälissä. Vuonna 1978 ensi-iltansa saanut Bilbao huomioitiin myös kansainvälisesti. Bigas Lunan elokuville tyypillisiä aiheita ovat erotiikka, seksi, väkivalta ja intohimo. Tematiikkansa puolesta häntä on verrattu Pedro Almodóvariin.http://www.film-o-holic.com/dvd-arvostelut/jamon- jamon/ Hänen ohjaustöidensä kautta maailmanmaineeseen ovat nousseet muun muassa näyttelijät Ariadna Gil, Javier Bardem, Penélope Cruz ja Jordi Mollà. Bigas Lunan tunnetuin teos on Kinkkua, kinkkua (Jamón Jamón), joka voitti Venetsian elokuvajuhlilla Hopeisen leijonan. Bigas Lunan taiteellisen uran monipuolisuutta ilmentää esimerkiksi hänen ”Microcosmos”-niminen projektinsa, joka oli esillä Galería Metropolitana de Barcelonassa vuonna 1990. Shanghain maailmannäyttelyn Espanjan paviljongissa vuonna 2010 oli esillä Bigas Lunan suurisuuntainen multimediainstallaatio ”Origins”. ==Yksityiselämä== Bigas Luna avioitui Celia Orósin kanssa syyskuussa 1996. Hän kuoli syöpään 6. huhtikuuta 2013. ==Elokuvat== *Historias impúdicas *Tatuaje (1976) *Bilbao (1978) *Caniche (1979) *Renacer (1981) *Lola (1986) *Anguish (1987) *Las edades de Lulú (1990) *Jamón, jamón (Kinkkua, kinkkua) (1992) *Huevos de oro (Kultaiset munat) (1993) *La teta y la luna (Tissi ja kuu) (1994) *Lumière et compagnie (1996) *Bámbola (1996) *La camarera del Titanic (1997) *Volavérunt (1999) *Son de mar (2001) *Yo soy la Juani (2006) *Di Di Hollywood (2010) ==Lähteet== ==Aiheesta muualla== * Viralliset sivut * Vidas de Cine: Bigas Luna * Archivo de noticias sobre Bigas Luna * * Luokka:Espanjalaiset elokuvaohjaajat Luokka:Vuonna 1946 syntyneet Luokka:Vuonna 2013 kuolleet
Sangamon-luokka

Sangamon-luokka oli Yhdysvaltain laivaston neljän saattuetukialuksen muodostama alusluokka toisessa maailmansodassa. ==Alukset== Yhdysvaltain C3-rungot loppuivat, joten luokan alusten valmistamiseksi valittiin T3-tyypin tankkereita, jotka lunastettiin niiden alkuperäisiltä omistajilta. Muutostyöt vastasivat Bogue-luokan aluksille tehtyjä, mutta erilaisista rungoista johtuen erojakin oli, kuten pidempi hangaari (vaikkakin kummastakin päästä kapeneva). Samoin pidempi runko mahdollisti pidemmän lentokannen. Alusten tehokkaampi propulsiojärjestelmä mahdollisti paremman liikuntakyvyn ja suuremman nopeuden. Konehuoneiden sijainti oikealle taakse mahdollisti lyhyempien savuhormien käytön ja niiden yhdistämisen.Chesneau, Roger 214-1215 Alusten etukannelle asennettiin kolme 20 millimetrin ilmatorjuntatykkiä, taakse tykkihyllyille kaksi kaksiputkista 40 millimetrin ilmatorjuntatykkiä ja lentokannen etukulmiin tykkihyllyille kaksiputkiset 40 millimetrin tykit ja 20 millimetrin tykkejä lentokannen reunaan. Viisituumaiset sijoitettiin kannen takaosaan. Alukset oli suunniteltu 30 lentokoneelle, mutta myöhemmin todettiin, että aluksilla oli tilaa jopa 36 koneelle.Chesneau, Roger s. 215 Sangamon-luokan saattuetukialuksetGardiner, Robert s. 108 Nimi Telakka Kölinlasku Vesille Valmis Kohtalo USS Sangamon Federal, Kearny 13. maaliskuuta 1939 4. marraskuuta 1939 25. elokuuta 1942 romutettu vuonna 1960 USS Suwannee Federal, Kearny - 4. maaliskuuta 1939 24. syyskuuta 1942 romutettu vuonna 1962 USS Chenango Sun Shipbuilding and Drydock Company, Chester, Pennsylvania - 1. huhtikuuta 1939 19. syyskuuta 1942 romutettu vuonna 1962 USS Santee Sun - 4. maaliskuuta 1939 24. elokuuta 1942 romutettu vuonna 1960 == Lähteet == * * === Viitteet === *
Sähkömagneettinen katapultti

Sähkömagneettinen katapultti (sähkömagneettinen/elektromagneettinen massalinko/katapultti, massalinko, massanajolaite) on avaruuskäyttöön ajateltu katapultin tapainen laite, jolla lingotaan ainetta jonkin taivaankappaleen pinnalta pois. Siinä esimerkiksi Kuun pinnalta ammutaan sähkömagneettisella katapultilla kuussa tuotettuja mineraaleja avaruuteen. Katapultissa on sähkömagneettiset kiskot, joiden lähellä oleva hyötykuorma kiihdyttää vauhtiaan. Massalinkoa on myös ajateltu käytettäväksi Maan pinnalta laukaisuun, mutta silloin ilmanvastus on suuri ongelma. Normaalien rakettien tapauksessahan raketin vauhti kiihtyy vasta ilmakehän yläkerroksissa suureksi, tässä nopeuden on oltava jo alussa suuri. == Toiminta == Sähkömagneettinen massalinko on sähköllä toimiva käämitykki tai raidetykki. Sähkömagneettisessa katapultissa on kiihdyttimenä toimiva raidepari, jonka päällä leijuva ammus lentää sähkömagneettisen aallon avulla. Suuri katapultti on vaikeampi tehdä kuin pieni. Katapultti on helpoin toteuttaa ja käyttää pienipainovoimaisella taivaankappaleella, jolla ei ole kaasukehää. Katapultti saa voimansa aurinkokennoista, Energian tuottolaite viekin laitteen massasta puolet. Esimerkiksi 1000 kg sinkoaminen Kuuta kiertävälle radalle vaatii 11 MW voimalan ja 200 tonnia painavan laitteen. Tällaisessa 1,1 km pitkä raidepari kiihdyttäisi 100 kg:n hyötykuorman 130 g:n voimallaKohti avaruutta, Kenneth Gatland, Karisto 1982, s 241. Tällöin katapultti ei sovi ihmisille, koska he eivät kestä niin suurta kiihtyvyyttä. Kyseinen katapultti voisi lähettää vuodessa avaruuteen 1000 tonnia esimerkiksi kuussa tuotettuja kaivannaisia, nestehappea tai muita vastaavia hyödykkeitä. Eräässä toisessa ratkaisussa raideparin pituus olisi 10 kilometriä, ja olennaista olisi siinä sanko, joka aukeaisi sopivassa kohdassa ja päästäisi lastinsa noin 10 kg menemään avaruuteen. Tämän jälkeen kiihdytysjärjestelmä toimisi toisin päin ja hidastaisi sangon, joka palaisi lähtöpisteeseensä. Näin linko toimisi jatkuvasti == Lähteet == Luokka: Hypoteettiset avaruuslaitteet Luokka:Magnetismi
Nuoliankeriaat

Nuoliankeriaat (Cyematidae) on ahmattiankeriaskaloihin kuuluva kalaheimo, jonka lajeja tavataan valtamerten syvistä vesistä. Se on alalahkonsa Cyematoidei ainoa heimo. == Taksonomia ja anatomia == Aikaisemmin heimo sijoitettiin ankeriaskalojen lahkoon, mutta siirrettiin sittemmin kuuluvaksi ahmattiankeriaskaloihin. Nuoliankeriaisiin kuuluu kaksi lajia: nuoliankerias (Cyema atrum) ja punanuoliankerias (Neocyema erythrosoma). Poikasmuotoja on useita, ja lajeja on mahdollisesti enemmänkin. Molemmat lajit ovat lyhyehköjä, pituudeltaan korkeintaan noin 15 cm, ja ruumis on ankeriasmaisen pitkulainen ja suomuton. Leuat ovat pidentyneet ja kaartuvat erilleen. Kalojen hampaita on useita rivejä, ja ne ovat pienet. Lajien selkä- ja pystöevien viimeiset ruodot ovat pidentyneet ja muistuttavat nuolen sulkaa. Nuoliankeriaiden silmät ovat hyvin pienet. Nuoliankeriaiden rakenne ei ole yhtä surkastunut kuin monien muiden ahmattiankeriaskalojen. == Levinneisyys== Nuoliankeriaita tavataan Atlantin, Intian valtameren ja Tyynenmeren alueilta. Ne elävät syvissä vesissä tyypillisesti 1 500-3 000 metrin syvyydessä. Lajien käyttäytymisbiologiasta tiedetään vain hyvin vähän. == Lähteet == Luokka:Ahmattiankeriaskalat
Silhuettiauto

Silhuettiautolla tarkoitetaan kilpa-autoa, joka muistuttaa ulkoisesti katukäyttöön tarkoitettua esikuvaansa, mutta eroaa tästä tekniikaltaan ja rakenteeltaan huomattavasti. Myös ulkonäön vastaavuus katuauton kanssa vaihtelee luokkakohtaisesti, lähes vakioautosta aina hyvin etäisesti esikuvaansa muistuttaviin esimerkiksi vanhat 5-ryhmän erikoisvakioautot. Muutamia poikkeuksia lukuun ottamatta, kuten rallin B-ryhmä, silhuettiauton etu katuautoa aihiona käyttävään kilpa-autoon on, ettei säännöissä yleensä ole vaadittu minimimäärää ns. luokitteluautoille (engl.homoglation special). Tällaisia sarjoja ovat esimerkiksi NASCAR ja DTM. Näin ollen esimerkiksi Opel pystyi jälkimmäisessä käyttämään Astran silhuettiautossa V8-moottoria, vaikka sellaista ei ollut Opelin mallistossa tarjolla. Silhuettiauton eduksi koituu näin suurempi hyöty kilpa-autoon käytetyistä kustannuksista. Kilpailumenestystä voidaan käyttää hyväksi markkinoinnissa, koska katsojat voivat nähdä tuttujen automallien kilpailevan, samalla kun autotehtaan ei tarvitse valmistaa tekniikaltaan identtisiä autoja katukäyttöön. Moottoriurheilun maailmassa tunnetuin silhuettiauton tyyppi lienee ajoneuvo, jossa putkirunkoa peittävät siviilimallia etäisesti muistuttavat koripaneelit. Tekniikka kuitenkin on tehty vain kilpailukäyttöön ja jopa moottorin sijainti saattaa vaihtua katuautoon nähden. Koriosat on usein tehty teräksen sijaan kevyemmistä materiaaleista kuten lasikuidusta, hiilikuidusta tai Kevlarista. Joissain luokissa on vaadittu, että katto pilarit ja mahdollisesti paloseinä ovat alkuperäisestä autosta http://www.audiclub.fi/index.php?mid=9&pid;=13 ==Lähteet== Luokka:Autourheilu Luokka:Kilpa-autoluokat
Commencement Bay -luokka

Commencement Bay -luokka oli Yhdysvaltain laivaston saattuetukialusluokka, johon piti kuulua kolmekymmentäkolme alusta. Aluksista kuitenkin peruutettiin toisen maailmansodan päättyessä neljätoista, jolloin ainoastaan yhdeksäntoista valmistui. Luokka oli Yhdysvaltain laivaston ainoa alusta alkaen saattuetukialukseksi suunniteltu alusluokka. == Taustaa == Ainoastaan neljällä tankkerista valmistetulla Sangamon-luokan saattuetukialuksella oli pidempi lentokansi kuin C-3 ja Casablanca-mallisilla aluksilla. Vuonna 1942 muutostöitä hidasti tarvittavien tankkerirunkojen puute ja valmiiden alusten muuttamisen esti sama syy eli korvaavien tankkereiden puute. Sen sijaan rungot Bogue-luokan CV-31 - CV-54 olivat toisintoja C3 muutoksista, joista kaikki ensimmäistä lukuun ottamatta luovutettiin Britannian kuninkaalliselle laivastolle. Luovutettujen korvauksena Yhdysvaltain laivasto piti kaikki Casablanca-luokan alukset itsellään. Kuitenkin vuoden 1944 laivasto-ohjelman paranneltu Sangamon-luokka tilattiin Commencement Bay -luokkana.Gardiner, Robert 1922-1946 s. 111 ==Alukset== *USS Commencement Bay (CVE-105) ex-St. Joseph Bay *USS Block Island (CVE-106) ex-Sunset Bay *USS Gilbert Islands (CVE-107) ex-St. Andrews Bay *USS Kula Gulf (CVE-108) ex-USS Vermillion Bay *USS Cape Gloucester (CVE-109) ex-Willapa Bay *USS Salerno Bay (CVE-110) ex- Winjah Bay *USS Vella Gulf (CVE-111) ex-USS Totem Bay *USS Siboney (CVE-112) ex-USS Frosty Bay *USS Puget Sound (CVE-113) ex-Hobart Bay *USS Rendova (CVE-114) ex-USS Mosser Bay, ex-USS Willamette *USS Bairoko (CVE-115) ex-USS Portage Bay *USS Badoeng Strait (CVE-116) ex-San Alberto Bay *USS Saidor (CVE-117) ex-USS Saltery Bay *USS Sicily (CVE-118) ex-USS Sandy Bay *USS Point Cruz (CVE-119) ex-USS Trocadero Bay *USS Mindoro (CVE-120) *USS Rabaul (CVE-121) *USS Palau (CVE-122) *USS Tinian (CVE-123) *USS Bastogne (CVE-124) tilaus peruutettu 11. elokuuta 1945 *USS Eniwetok (CVE-125) tilaus peruutettu 11. elokuuta 1945 *USS Lingayen (CVE-126) tilaus peruutettu 11. elokuuta 1945 *USS Okinawa (CVE-127) tilaus peruutettu 11. elokuuta 1945 == Lähteet == * * * === Viitteet === *
Likolahti

Likolahti on Kuopioon kuuluva alue. Alueella on enimmäkseen teollisuusyrityksiä, autokorjaamoja ja kierrätyskeskuksia. Alueella sijaitsi pitkään, 1920-luvulta 2010-luvulle asti, Atrian ja sen edeltäjien tuotantolaitos, joka työllisti parhaimmillaan noin 700 ihmistä. == Lähteet == Luokka:Kuopion kaupunginosat
Heikki Kainulainen (urheilija)

Heikki Kainulainen (s. 13. helmikuuta 1936 Kitee) on suomalainen uransa lopettanut yhdistetyn hiihtäjä ja pesäpalloilija.Arponen, ym., s. 307 Kainulainen voitti yhdistetyn Suomen-mestaruuden 1959 sekä saavutti SM-hopeaa vuosina 1961 ja 1964. Hän oli varamiehenä Lahden MM-kilpailuihin 1958. Hän voitti yhdistetyn Puijolla vuosina 1958, 1960 ja 1961; viimeksi mainittuna vuonna hänen taakseen jäi myös olympiavoittaja Georg Thoma. Kainulainen pelasi pesäpalloa Kiteen Urheilijoiden joukkueessa, viimeisen pelivuotensa 1973 SM- sarjassa. == Lähteet == * === Viitteet === Luokka:Suomalaiset yhdistetyn hiihtäjät Luokka:Suomalaiset pesäpalloilijat Luokka:Vuonna 1936 syntyneet Luokka:Elävät henkilöt
Ambalavao

Ambalavao [amˌbalaˈvaw] on kaupunki Madagaskarin Haute Matsiatran alueella. Se sijaitsee maan keskiosan vuoristoseudulla 56 kilometriä Fianarantsoasta lounaaseen. Kaupungin kautta kulkee RN7-valtatie. Asukkaita on 30 000 henkeä (vuonna 2001). Perinteiseen tyyliin rakennettu Ambalavao on yksi Madagaskarin kauneimmista kaupungeista. Nähtävyyksiin kuuluvat silkkikutomo, koristepaperia valmistava tehdas sekä seitsemän kilometrin päässä sijaitseva Anjan luonnonsuojelualue. Ambalavaossa pidetään kerran viikossa maan suurimmat karjamarkkinat. ==Lähteet== == Aiheesta muualla == Luokka:Madagaskarin kaupungit
Ambositra

Ambositra [amˈbusʲʈʂə̥] on kaupunki Madagaskarissa. Se sijaitsee maan keskiosan vuoristoseudulla 330 kilometriä Antananarivosta etelään. Kaupunki on Amoron'i Manian alueen keskus. Sen kautta kulkee RN7-valtatie. Asukkaita on 32 800 henkeä (vuonna 2001). Ambositra on Madagaskarin puukäsityötaiteen keskus. Nähtävyyksiin kuuluvat kaupungin itäpuolella sijaitsevan kuninkaallisen palatsin rauniot sekä lähiseudun zafimanirykylät. ==Lähteet== == Aiheesta muualla == Luokka:Madagaskarin kaupungit
Esko Jussila

Esko Jussila (s. 22. huhtikuuta 1934 Hollola) on suomalainen uransa lopettanut yhdistetyn hiihtäjä.Arponen, ym., s. 305–306 Jussila sijoittui yhdistetyssä 25:nneksi Cortina d’Ampezzon olympialaisissa 1956,Sports Reference LLC 19:nneksi Lahden MM-kilpailuissa 1958 ja 21:nneksi Zakopanen MM-kilpailuissa 1962. Squaw Valleyn olympialaisissa 1960 hän jäi sairaana varamieheksi. Jussila voitti yhdistetyn Suomen-mestaruuden vuosina 1958, 1961 ja 1963 sekä saavutti SM-hopeaa vuonna 1962 ja SM-pronssia 19-vuotiaana vuonna 1954. Holmenkollenin kisoissa hän sijoittui Paavo Korhosen takana toiseksi vuonna 1957. Salpausselällä hän sijoittui kolmanneksi vuonna 1963. Voittoja hän saavutti Harrachovissa vuonna 1954 sekä Kaukolassa ja Puijolla vuonna 1957. Seuratasolla Jussila edusti Hollolan Urheilijat -46:ta ja Lahden Hiihtoseuraa. == Lähteet == * * === Viitteet === Luokka:Suomalaiset yhdistetyn hiihtäjät Luokka:Vuonna 1934 syntyneet Luokka:Elävät henkilöt
Janne Ylijärvi

Janne Ylijärvi (s. 14. maaliskuuta 1979 Göteborg, Ruotsi) on suomalainen entinen mäkihyppääjä, joka edusti Lahden Hiihtoseuraa. Mäkihypyn maailmancupissa Ylijärvi kilpaili ensimmäisen kerran maaliskuussa 1999 sijoittuen 37:nneksi Lahden normaalimäen kilpailussa. Ensimmäiset maailmancupin pisteensä Ylijärvi saavutti Predazzon suurmäessä joulukuussa 2001 hypättyään 14:nneksi. Parhaimmillaan hän sijoittui maailmancupin osakilpailussa 13:nneksi Hakuban suurmäessä tammikuussa 2002. Pari päivää myöhemmin hän oli mukana Sapporon joukkuekisassa Suomen joukkueessa, joka sijoittui kolmanneksi. Continental Cupissa Ylijärvi voitti kuusi kilpailua.Vuonna 2000 Ylijärvi voitti Courchevelissä ja Rovaniemellä, mutta kisojen tulokset eivät näy FIS:n sivuilla. Uransa lopetettuaan Ylijärvi on toiminut lasten ja nuorten valmentajana. == Lähteet == Luokka:Suomalaiset mäkihyppääjät Luokka:Vuonna 1979 syntyneet Luokka:Elävät henkilöt
Sekaoksidipolttoaine

Sekaoksidipolttoainehttps://termipankki.fi/tepa/fi/haku/sekaoksidipolttoaine eli MOX-polttoaine () on ydinpolttoaine, jossa on sekoitettuna uraania ja plutoniumia. Sekä uraani (UO2) että plutonium (PuO2) ovat polttoaineessa oksideina. Tavallisesti ydinvoimaloissa käytetään uraanin isotooppeja 235 ja 238. Tällöin ydinjätteessä on huomattavia määriä plutoniumia sekä hajoamatonta uraania. Plutonium ja uraani voidaan erottaa muusta ydinjätteestä (muun jätteen osuus noin 3 %) ja käyttää uudelleen, jolloin syntyy MOX- polttoainetta. Plutoniumia saadaan myös ydinaseista. MOXin käyttö on lisääntynyt viime vuosina muun muassa Japanissa ja Ranskassa. Jos plutoniumia sekoitetaan ydinvoimaloissa käytettäviin polttoainesauvoihin, nousee uraanista saatava energiamäärä noin 12 %. Yleensä polttoaineesta noin kolmannes on MOXia, mutta joissakin reaktoreissa jopa puolet voi olla MOXia. Ensimmäinen MOX-reaktori valmistui 1963, mutta kaupalliseen käyttöön reaktorit tulivat vasta 1980-luvulla. Tähän päivään mennessä MOXia on käytetty noin 2 000 tonnia, ja vuonna 2006 reaktoreissa oli polttoaineena noin 160 tonnia MOXia. Tästä suurin osa on eurooppalaisissa reaktoreissa. Euroopassa on 40 MOXille suunniteltua reaktoria sekä 30 reaktoria, joissa myös voidaan käyttää MOXia. Japanissa reaktoreita on kymmenen. ==Thorium MOX== On myös testattu sellaista MOX-polttoainetta, jossa on toriumin ja plutoniumin oksideja. Sille on annettu nimi Thorium MOX. Norjalaisten tutkimusten mukaan se tarjoaa joitakin etuja. ==Lähteet== Luokka:Ydinvoima Luokka:Polttoaineet
Johanna Koljonen

Johanna Koljonen (s. 17. kesäkuuta 1978 Helsinki) on suomenruotsalainen kirjailija, kriitikko, suomentaja ja radiotoimittaja. Hän muutti vuonna 1999 Tukholmaan ja asuu nykyään Kööpenhaminassa. Koljonen on vuodesta 2008 toiminut sarjakuvakäsikirjoittana suomalaisessa mangasarjassa Oblivion High jaetulla kirjoittajanimellä Ms Mandu. == Lähteet == == Aiheesta muualla == * Johanna Koljosen kotisivut. Luokka:Suomalaiset sarjakuvantekijät Luokka:Vuonna 1978 syntyneet Luokka:Elävät henkilöt
Toivo Nykänen

Toivo Nykänen (19. elokuuta 1902 Helsinki – 30. toukokuuta 1983 Lahti) oli suomalainen yhdistetyn hiihtäjä ja mäkihyppääjä.Arponen, ym., s. 315 Nykänen sijoittui yhdistetyssä viidenneksi Lahden MM-kilpailuissa 1926 hiihdettyään kuumeisena. Sankt Moritzin olympialaisiin 1928 hän ei päässyt katkaistuaan jalkansa samana talvena. Oslon MM-kilpailuissa 1930 hän oli parhaana suomalaisena 19:s. Lahden Hiihtoseuraa edustanut Nykänen voitti yhdistetyn Suomen-mestaruuden vuosina 1925, 1926 ja 1929. Salpausselän Kisoissa hän voitti yhdistetyn vuonna 1925 sijoituttuaan vuotta aiemmin toiseksi. Nykänen hyppäsi Salpausselän ensimmäisen mäen avaushypyn vuonna 1923. Hän saavutti mäkihypyssä SM-pronssia vuosina 1931 ja 1932. == Lähteet == * === Viitteet === Luokka:Suomalaiset yhdistetyn hiihtäjät Luokka:Suomalaiset mäkihyppääjät Luokka:Vuonna 1902 syntyneet Luokka:Vuonna 1983 kuolleet
Zafimaniryt

Zafimaniryt ovat malagasseihin kuuluva etninen ryhmä Madagaskarissa. Heitä arvioidaan olevan noin 25 000 henkeä. Zafimaniryt asuvat Madagaskarin keskiosan metsäisellä vuoristoseudulla Ambositran kaakkoispuolella. Heidän asuinalueensa rajoittuu betsileoihin ja tanaloihin. Zafimaniryt ovat tunnettuja puuleikkauksistaan ja -veistoksistaan sekä ilman nauloja rakennetuista asuintaloista, jotka voidaan siirtää kylästä toiseen. Paikallinen puunkäsittelytaito otettiin vuonna 2008 Unescon aineettoman kulttuuriperinnön luetteloon. ==Lähteet== Luokka:Malagassit